Кирил Христов
Есенен дъжд

chitanka.info

Вън есен е. Развяват се булата

На дъжд. Като прашец, ситни, ситни.

Налита вятърът, звънтят стъклата.

Ненаваляло се — редица дни.

Минава татък шоп, нехайно цопа

Из локвите. Дъждецът си вали.

Врата се някъде от вятра хлопа.

Аз слушам и душата ме боли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.